'સોરી... સોરી... સત્તર વાર સોરી...' વિભાકરે તરત પોતાની ભૂલ સ્વીકારી લીધી. વારાફરતી બધાની સામે જોઇને એણે ખુલાસો કર્યો. 'અમંગળ આગાહીની બીક તમારા મનમાં ઘૂસી ગઇ હતી એ કાઢવા માટે આ કોમેડી ડ્રામા કરવા ગયો પણ મારી મૂર્ખામીને લીધે એની ટ્રેજેડી થઇ ગઇ! હું તમારો છું અને તમે બધાય મારા છો એ વાત તો પથ્થરની લકીરની જેમ હૈયામાં ચિતરાયેલી છે. મજાકમાં પણ આવું બોલીને તમારી લાગણી દુભાવી એ બદલ ખરા હૃદયથી માફી માગું છું.'